Ek definieer ware kos as kos wat so na as moontlik aan sy natuurlike en oorspronklike toestand is. Ware kos word nie in 'n fabriek vervaardig nie, is nie ontwerp in 'n laboratorium nie, of is dit vol kunsmatige kleursels, versoeters, of geursels nie.
Ons eet 'n Heel Kos diëet in ons huis en ons probeer om Heel Kosse ten minste 80-90 % van die tyd te eet. Dit is nie altyd moontlik nie, ek bedoel met drie klein kindertjies in die huis is daar altyd 'n kans dat daar 'n nie Heel Kos iewers sy kop gaan uitsteek. Maar deur 'n 80/20 reël te volg (eet skoon 80% van die tyd), is die paar "glipsies" baie min.
Om organiese kos te koop is ook nie altyd moontlik nie, maar ons probeer om die beste gehalte vleis, vrugte, groente, neute, ens te koop en dit is vir ons 'n groot proriteit. Gaan koop by jou plaaslike boeremark dit is gewoonlik goedkoper as jou naaste kruidenierswinkel en dan kan jy met die Boer gesels oor hoe hy sy groente kweek of wat hy sy vee voer.
Die reël is om altyd te kyk vir produkte met die minste bestanddele, 5 of minder is 'n goeie riglyn. As jy die bestanddele lys lees op die agterkant van die verpakking en daar is bestanddele op die lys wat jy nie eers kan uitspreek nie, moenie eers die moeite doen om dit in jou trollie te sit nie. Vermy suiker, kleurstowwe, geurmiddels en preserveermiddels. Byvoorbeeld, as jy 'n blikkie heel geskilde tamaties se bestandele lys lees hoef dit net tamaties en sout wees. Dis onnodig om 'n produk te koop met meer bestanddele as wat nodig is!